
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/24-003/1823
URBROJ: 251-13-11-16/002-24-3
Zagreb, 16. rujna 2024.



Z A P I S N I K
s  41. sjednice Vijeća Mjesnog odbora Pongračevo, održane 16. rujna 2024. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Vedran Đidara, Mila Vlajo, Marijana Horvat, Teodor Ostojić, Oto Čaleta
Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 40. sjednice. 

Predsjednica daje na glasovanje zapisnik s 40. sjednice koji je  prihvaćen JEDNOGLASNO.
Predsjednica predlaže dopunu dnevnog reda točkom:
· Prijedlog zaključka o sanaciji ceste i odštopavanje šahtova u Prudničkoj ulici
Predsjednica predlaže izmjenu točke dnevnog reda:

· Prijedlog zaključka o uređenju neasfaltiranog gradskog zemljišta na sjevernom dijelu PŠ Pongračevo u zelenu površinu s parkirališnim mjestima rezerviranim za djelatnike škole, maksimalno 8 mjesta.

Predsjednica daje prijedlog dopune i izmjene dnevnog reda na glasanje, koja je prihvaćena JEDNOGLASNO.
Predsjednica predlaže sljedeći 

DNEVNI RED

1. Izvješće Mandatnog povjerenstva o mirovanju mandata člana Vijeća
2. Prijedlog zaključka o mirovanju mandata člana Vijeća

3. Prijedlog zaključka o sredstvima predviđenim za Plan potreba za aktivnostima, programima i projektima unapređenja kvalitete života građana u 2025. godini
4. Prijedlog zaključka o sanaciji ceste i odštopavanje šahtova u Prudničkoj ulici

5. Prijedlog zaključka o postavljanju javne rasvjete u dječji park u Fallerovom šetalištu

6. Prijedlog zaključka o uređenju neasfaltiranog gradskog zemljišta na sjevernom dijelu PŠ Pongračevo u zelenu površinu s parkirališnim mjestima rezerviranim za djelatnike škole, maksimalno 8 mjesta.
7. Prijedlog zaključka o postavljanju stolova za stolni tenis na južnom dijelu Parka Kate Šoljić

8. Prijedlog zaključka o postavljanju koša za otpad kod novopostavljenih klupa u Ulici Dragojle Jarnević na raskrižju s Ulicom Višnje Stahuljak

9. Pitanja, prijedlozi i obavijesti

koji je prihvaćen JEDNOGLASNO.

Ad 1. Izvješće Mandatnog povjerenstva o mirovanju mandata člana Vijeća

Predsjednik Mandatnog povjerenstva Vedran Đidara podnosi izvješće.
Ad 2. Prijedlog zaključka o mirovanju mandata člana Vijeća

Predsjednica otvara raspravu, istu zaključuje i daje prijedlog zaključka na glasanje.

Vijeće Mjesnog odbora Pongračevo JEDNOGLASNO donosi

Z A K LJ U Č A K

1. Prihvaća se Izvješće Mandatnog povjerenstva o mirovanju mandata člana Vijeća Mjesnog odbora Pongračevo.

2. Dana 9. rujna 2024. počinje mirovanje mandata iz osobnih razloga, članu Vijeća BRUNI OREŠKOVIĆU.
3. Ovaj će zaključak biti objavljen na oglasnoj ploči u sjedištu Mjesnog odbora Pongračevo.

Ad 3. Prijedlog zaključka o sredstvima predviđenim za Plan potreba za aktivnostima, programima i projektima unapređenja kvalitete života građana u 2025. godini

Predsjednica izvješćuje o materijalima, informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi
Z A K LJ U Č A K

1. Vijeće Mjesnog odbora Pongračevo planira osigurati sredstva u ukupnom iznosu od 4.000,00 € za Plan potreba za aktivnostima, programima i projektima unapređenja kvalitete života građana u 2025. godini.

2. Ovaj Zaključak dostavlja se Vijeću Gradske četvrti Trešnjevka - sjever.
Ad 4. Prijedlog zaključka o sanaciji ceste i odštopavanje šahtova u Prudničkoj ulici
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi 

Z A K LJ U Č A K

1. 
Vijeće Mjesnog odbora Pongračevo traži sanaciju ceste, odštopavanje i uređenje šahtova i kanalica za odvodnju vode u Prudničkoj ulici.
2. Sastavni dio ovog Zaključka je obrazloženje.

3. Ovaj Zaključak dostavlja se Vijeću Gradske četvrti Trešnjevka - sjever.
OBRAZLOŽENJE

Kanalice za odvodnju vode su zatrpane zemljom i vegetacijom, šahtovi su kompletno začepljeni, a cesta nije sanirana nakon uvođenja plina te je puna velikih rupa.

Ad 5. Prijedlog zaključka o postavljanju javne rasvjete u dječji park u Fallerovom šetalištu

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi
Z A K LJ U Č A K

1.Vijeće Mjesnog odbora Pongračevo traži postavljanje javne rasvjete u dječji park u  Fallerovom
 šetalištu.
2. Sastavni dio ovog Zaključka je obrazloženje.

3. Ovaj Zaključak dostavlja se Vijeću Gradske četvrti Trešnjevka - sjever.
OBRAZLOŽENJE

U dječjem parku ne postoji javna rasvjeta te je u njemu potpuni mrak nakon zalaska sunca. Predlažemo postavljanje javne rasvjete s automatskom regulacijom paljenja odnosno gašenja radi smanjenja svjetlosnog zagađenja.

Ad 6. Prijedlog zaključka o uređenju neasfaltiranog gradskog zemljišta na sjevernom dijelu PŠ Pongračevo u zelenu površinu s parkirališnim mjestima rezerviranim za djelatnike škole, maksimalno 8 mjesta.

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu, te daje prijedlog zaključka na glasanje. Predsjednica konstatira da prijedlog nije prihvaćen jer je 4 člana glasalo PROTIV i 2 člana su bila SUZDRŽANA.
Predsjednica obavještava članove da će se o ovoj točki raspravljati na slijedećoj sjednici, nakon provjere dodatnih informacija.

Ad 7. Prijedlog zaključka o postavljanju stolova za stolni tenis na južnom dijelu Parka Kate Šoljić
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi
Z A K LJ U Č A K

1. Vijeće Mjesnog odbora Pongračevo traži postavljanje stolova za stolni tenis na južnom dijelu    
  Parka Kate Šoljić.


   2. Ovaj Zaključak dostavlja se Vijeću Gradske četvrti Trešnjevka – sjever.
Ad 8. Prijedlog zaključka o postavljanju koša za otpad kod novopostavljenih klupa u Ulici Dragojle Jarnević na raskrižju s Ulicom Višnje Stahuljak

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi
Z A K LJ U Č A K


1. Vijeće Mjesnog odbora Pongračevo traži postavljanje koša za otpad kod novopostavljenih 
     klupa u Ulici Dragojle Jarnević na raskrižju s Ulicom Višnje Stahuljak.

2. Ovaj Zaključak dostavlja se Vijeću Gradske četvrti Trešnjevka – sjever.

Ad 9. Pitanja, prijedlozi i obavijesti
Predsjednica obavještava članove Vijeća o pristiglim e- mailovima.
Zaprimljen je dopis Gradskog ureda za mjesnu samoupravu, promet, civilnu zaštitu i sigurnost o inicijativi za spajanje mjesnih odbora. Članovi Vijeća su razgovarali o mogućnostima i opcijama te se složili da MO Pongračevo, s obzirom na površinu te broj stanovnika, nema tendenciju spajanja s drugim mjesnim odborima.

Na sljedećoj sjednici u listopadu (do 31.10.2024.) je potrebno donijeti zaključak o izmjeni Poslovnika MO.
· najava iduće sjednice za 14.10.2024. u 17.30 sati
· dežurstvo 25.09.2024. – Vedran Đidara

· dežurstvo 30.10.2024. – Oto Ćaleta

· dežurstvo 27.11.2024. – Marijana Horvat

Budući da nema više pitanja, predsjednica Vijeća zaključuje sjednicu.
Sjednica je završila u 18.45 sati.

        Zabilježila:                                                                                             Predsjednica
       Lana Belinić                                                                                  Vijeća Mjesnog odbora

                                                                                                                        Pongračevo

                                                                                                                     Lana Belinić, v.r.
Prilog: izvješće o glasanju

